Cindy Rudman van Caledon, skryf: | SARIE
Cindy Rudman van Caledon, skryf:	deur admin
Hoe dankbaar is ek nie vandag dat dinge soms anders uitwerk as wat ek wou gehad het nie, want as dit sou, het ek jóú gemis. Ek kan nie my lewe nou sonder jou voorstel nie. Jy was nie waaroor ek my lewe lank gedroom het nie … jy was méér. Jy was die onmoontlike waarvoor ek my knieë jare lank gebuig het voor die Here.
Moeilike tye, trane en afstand het ons nie van mekaar geskei nie, maar net nader aan mekaar gebring. Al wil ek daardie tye nie gou weer oorhê nie, weet ek vandag verseker dat as dit rondom ons sou donker raak, ek verseker kan wees van jou sterk hand wat myne sal vashou.
Jy laat my vrou voel, jy laat my veilig voel. Ek sien uit daarna om saam met jou oud te word. Dis ’n voorreg.
Jyis “priceless” en ek is baie lief vir jou.